Иван Кръстев
По какъв закон

chitanka.info

Повелява нощният закон:

Спи в леглото, спи във влак, на кон!

Спи в каюта, спи на самолет!

Спи на пясък, на парче от лед!

Спи по гръб на меката трева,

седнал спи, подпрял на длан глава!

Като катерица спи на клон,

на стебло — облегнат като слон,

като гущер — върху камък твърд!

В мрачна дупка — като плъх и кърт.

Спи на прилепа съня зловещ —

спи с глава надолу, ако щеш!

Но какъв закон ти разреши,

днес, щом третият звънец звъня,

на чина̀, запушил с пръст уши,

да заспиш и… да проспиш деня?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.